Predsednik Buš vodi borbu sa demokrtama koji se zalažu za povlačenje iz Iraka
Predsednik Buš razgovarao sa vojnicima u američkoj vazduhoplovnoj bazi u Južnoj Koreji, nakon završetka  regionalnog ekonomskog samita.
Predsednik Buš je posetio vazduhoplovnu bazu Osan da bi se zahvalio američkim vojnicima na pomoći koju su pružili u održavanju mira na korejskom poluostrvu već više od 50 godina od kako je okončan rat u Koreji. Medjutim, sadašnji rat u Iraku bio je u fokusu predsednikovog govora dok se ponovo osvrnuo na apele demokrata da se američki vojnici vrate svojim kućama. “ U Vašingtonu neki smatraju da je žrtva prevelika i apeluju na nas da odredimo datum za povlačenje naših snaga pre nego što završimo našu misiju. Oni koji su na terenu znaju bolje. Jedan od naših glavnih komandanata u Iraku, general major Viliam Vebster rekao je da bi postavljanje krajnjeg roka za naše povlačenje iz Iraka bio recept za katastrofu. General Vebster je u pravu.” Predsednik Buš je rekao okupljenim vojnicima u maskirnim uniformama u jednom avionskom hangaru da njihovo angažovanje za mir i slobodu zahteva velike žrtve. Predsednik je rekao da irački vojnici hvataju teroriste i pomažu iračkom narodu da izgradi radnu demokratiju u srcu Bliskog istoka. To je misija za koju predsednik kaže da će biti ugrožena ako se američki vojnici pre isteka misije vrate svojim kućama. “ Sve dok sam ja glavnokomandujući, naša strategija u Iraku će se zasnivati na trezvenoj proceni naših komandanata na terenu. Mi ćemo se boriti protiv terorista u Iraku. Ostaćemo angažovani sve dok ne postignemo pobedu za koju su se borili naši hrabri vojnici.” Više od dve hiljade američkih vojnika je poginulo u Iraku od SAD predvodjenje invazije radi svrgavanja Sadama Huseina. Sve veći broj smrtnih slučajeva i dalje pobunjeničke akcije povećali su apele nekih demokrata da se američki vojnici povuku iz Iraka.